**АНАЛИЗ НА ИНФЕКЦИОЗНИТЕ ЗАБОЛЯВАНИЯ ПРЕЗ 2021 Г.**

Общата инфекциозна заболяемост за Разградска област през 2021 г. – 5432,11%000 (5965 болни) е два пъти по - висока спрямо предходната година – 2276,66%000 (2500 болни).

От регистрираните 5965 болни /без грип и ОРЗ/, 1604 (26,89%) са хоспитализирани. Проучени са 5806 огнища и 5965 заразно болни. Наблюдавани са 7147 контактни лица, 2400 са изследвани. От изследваните 2400 лица, 1956 са с положителни резултати за COVID-19. От контактните 1956 са заболели.

Мониторирането на данните за общата инфекциозна заболяемост и по нозологични единици през последните 5 години показва, че общата инфекциозна заболяемост през отчетния период е по - висока от средната за Разградска област (1119,85%000), поради големия брой болни от COVID - 19.

Обликът на инфекциозната патология през 2021 г. се определя от най-разпространената инфекция: коронавирус - 5788 болни (5270,92%000) – 97,03% от всички заразни болести.

От чревните инфекции има регистриран един ентероколит – 0,91%000. Няма регистрирани болни със салмонелоза, ротавирусни гастроентерити, шигелоза, кампилобактериоза и колиентерити.

Заболяемостта от Лаймска борелиоза – 7 болни (6,37%000) е по - ниска от тази през 2020 г. - 17 болни (15,48%000) и по – ниска спрямо средната за областта през последните 5 години – 23,18%000, но доста по - висока от средната за страната за 2021 г. – 0,65%000.

През 2021 г. на територията на Разградска област има регистрирани 3 епидемични взрива, всичките от COVID - 19. Взети са необходимите противоепидемични мерки. Епидемичните взривове са ликвидирани.

През 2021 г. има регистрирани 382 смъртни случаи от ОЗБ – коронавирусна инфекция.

**І. Анализ по нозологични единици**

**1. Въздушно - капкови инфекции**

**1.1. Туберкулоза** - Новооткрити и съобщени са 9 болни от туберкулоза, БК(+), срещу 10 болни през 2020 г. Заболяемостта за 2020 г. – 8,20 по – ниска от тази за 2020 г. - 9,11%000, но по - висока от тази за страната за 2020 г. – 6,82 %000,

Най - висока е заболяемостта във възрастовата група 30 -39 год. – 23,33%000 (3 болни), 20 - 29 год. - 19,73%000 (2 болни), 50 - 59 г. – 11,36%000 (2 болни), от 40 - 49 г.– 6,10%000 (1 болен) и 1 болен над 60 год. – 3,07%000 следва

Структурата по професии и месторабота показва, че най – много са безработни – 6 лица (66,67%), 2 работници в промишлени фирми (22,22%) и 1 пенсионер (11,11%).

Заболяемостта в селата е по – висока 11,94%000 (7 болни), в сравнение с градовете –3,91%000 (2 болни). Болните са от 6 населени места на 4 общини.

В края на всяко тримесечие са извършвани проверки за проведената химиопрофилактика на територията на Разградска област. Не са констатирани нарушения. През 2021 г. не са получавани опаковки изонид в МБАЛ гр. Разград. Към 31.12.2020 г. ОПФ на МБАЛ – Разград няма в наличност опаковки.

**1.2. Морбили –** Няма регистрирани случаи за 2021 г., както и за 2020 г.

**1.3. Епидемичен паротит** – Няма заболели лица за 2021 г., както и за 2020 г.

**1.4. Рубеола** - Няма заболели лица през 2021 г., както и за 2020 г.

**1.5. Скарлатина** – 1,82%000 (2 болни) три пъти по – ниска, от тази за 2020 г. – 4,55 %000 и много по-ниска от средната заболяемост за Разградска област за последните 5 год. – 40,04%000 и по - ниска от средната за страната за 2021 г. – 2,66%000.

Градската заболяемост – 1,95%000 (1 болен) е по - ниска от селската – 1,71%000 (1 болен). Болните са от 2 населени места на 2 общини.

Най - засегната е възрастовата група от 4 до 7 год. – заболяемост – 25,32%000 (1 болен) и групата от 30 - 39 год., заболяемост 7,78%000 (1 болен).

Скарлатината обхваща 1 дете в ОДЗ – 50,00% и 1 лице – 50,00% работник в промишлена фирма.

**1.6. Варицела** – Заболяемост 129,31%000 (142 болни). Нивото е по - ниско от това за 2020 г. – 193,92%000 (180 болни) и от средното за областта през последните 5 год. – 449,97%000, но по-високо от средното за страната за 2021 г. – 94,15%000.

Варицелата е втората по разпространеност инфекция в Разградска област. Инфекцията е регистрирана целогодишно, но най - често през месец юни – 41 случая, м . май – 30 и м. декември – 22 случая.

Преобладава в градовете - 85 заболели (166,15%000), а в селата са 57 заболели (97,19%000 ).

Регистрираните болни са от 28 населени места на областта, в 6 - те общини.

Според възрастовата характеристика най - засегната е групата от 4 - 7 г.- 2279,06%000 (90 болни), следва 1 - 3 год. със заболяемост 503,96%000 (14 болни), от 8 - 14 год. – 338,94%000 (25 болни), следва 15 - 19 год. – 113,02%000 (6 болни), 20 - 29 год. – 39,46000 (4 болни) и от 30 - 39 год. – 23,33%000 (3 болни).

Анализът по професии и колективи показва, че най - засегнати са деца в ОДЗ и детски градини 66,90% (95 болни), следват ученици 26,06% (37 болни), работещи в промишлени фирми и земеделски фирми – 5 болни (3,52%), други – 3 болни (2,11%) и деца - неорганизирани – 1,41% (2 болни).

Причините за високата заболяемост в учебните и детски заведения са свързани освен с възрастовото предразположение, струпване на големи контингенти в колективите, високия контагиозен индекс, както и с влиянието на някои социални фактори в организацията на обслужването на децата, формиране на сборни групи и паралелки, клубове и извънкласни форми.

**1.7. Грип и ОРЗ** – През 2021 г. са заболели 498 лица, срещу 448 за 2020 г.

Открити са 63 болни с усложнения, от които 42 лекувани стационарно. През 2020 г. болните с усложнения са били 127.

В ежедневния и седмичен мониторинг са включени в системата за сентинелно наблюдение 3 АПМП. Във връзка с усложнената епидемична обстановка ежедневно са изготвяни справки за заболяемостта от ОРЗ и грип в областта.

През 2020 г. не са получавани антивирусни препарати от склада на МЗ.

**1.8. Коклюш** – През 2021 г. няма регистрирани болни от коклюш, както и през 2020 г.

**1.9 Коронавирус (COVID-19)** - Заболяемост за 2021 г.- 5270,92%000 (5788 болни) и 2 пъти по-висока от тази за 2020 г.- 2045,35%000 (2246 болни).

От регистрираните 5788 лица, 1586 са лекувани стационарно, а 4202 са били под домашна изолация с предписание от директора на РЗИ и медицинско наблюдение от ОПЛ. От тях починали са 382 лица, 5406 са оздравели. Издирени са 7147 контактни лица. От контактните 7147 лица, 2400 са изследвани. От изследваните 2400 лица, 1956 са с положителни резултати за COVID-19.

Регистрираните болни са от всички населени места на областта.

Според възрастовата характеристика най - засегната е групата над 60 год. – 7103,64%000 (2316болни), следва 50 - 59 год. – 6262,08%000 (1002 болни), 30 - 39 год. – 5622,08%000 (723 болни), от 40 - 49 год.– 5220,79%000 (856 болни), 20 - 29 год. – 4793,84%000 (486 болни), от 15 - 19 год. – 2505,18%000 (133 болни), 0 – 1 год. – 2366,13%000 (19 болни), 1 - 3 год. със заболяемост – 1223,90%000 (34 болни), от 8 - 14 год. – 1071,04%000 (79 болни) и от 4 - 7 г.- 1012,91%000 (40 болни).

Анализът по професии и колективи показва, че най - засегнати са работещи в промишлени фирми и земеделски фирми – 1712 болни (29,58%), следват пенсионери – 1560 (26,95%), други - 684 (11,82%), служащи – 660 болни (11,40%), безработни - 550 (9,50%), ученици – 7,29% (422 болни), учители в УЗ – 61 (1,05%), здравни работници – 53 (0.91%), деца в ОДЗ и детски градини – 0,79% (46 болни), деца - неорганизирани – 0,60% (35 болни), учители в ОДЗ – 5 болни (0,09%).

Регистрирани са 3 епидемични взрива. Взривовете са под 10 лица. Взети са необходимите противоепидемични мерки. Епидемичните взривове са ликвидирани.

**2. Чревни инфекции**

**2.1. Салмонелози** – През 2021 г. няма регистрирани болни, за сравнение заболяемостта през 2020 г.– 2,73%000 (3 болни).

Има регистрирано 1 лице здрав заразоносител със Салмонела Ентеритидис.

**2.2. Шигелози** – Няма заболели лица за 2021 г. , както и за 2020 г.

**2.3. Колиентерити** – Няма заболели лица за 2021 г. , както и за 2020 г

**2.4. Ентероколити** – Заболяемостта 0,91%000 (1 болен), 20 пъти по - ниска от тази през 2020 г. – 23,69%000 (26 болни) и от средната за областта за последните 5 години - 124,70%000 и по - ниска от средна за страната за 2021 г. – 42,69%000.

Заболялото лице е дете, неорганизирано в ДГ, на възраст от 1-3 год, от град.

**2.5. Ротавирусни гастроентерити** - Няма заболели лица за 2021 г. , както и за 2020 г.

**2.6. Кампилобактериоза** – Няма заболели лица за 2021 г. , както и за 2020 г.

**3. Вирусни хепатити -** Заболяемостта за 2020 г. – 2,73%000 (3-ма болни), същата като тази за 2020 г. – 2,73%000 (3-ма болни) и 3 пъти по-ниска от тази за областта за последните 5 години –8,79%00.

**3.1. Вирусен хепатит А** – Няма заболели лица за 2021 г. За сравнение през 2020 също няма заболели.

**3.2. Вирусен хепатит В** – Заболяемост 1,82%000 (2 болни) за 2021 г, по – ниска от тази за 2020 – 2,73%000 (3 болни) и от средната за областта (2016-2020 г.) – 8,79%000, но по - висока от тази за страната за 2021 г. – 1,19%000.

Лицата са от 2 населени места на 2 общини. Вирусен хепатит В е регистриран сред населението от селата - 3,41%000 (2 болни).

По възрастови групи заболяемостта е, както следва: от 50 - 59 год. - (5,68%000) – 1 болен и 1 болен над 60 г. - 3,05%000.

Анализът по професии показва, че по 1 са работници в промишлени фирми (50%) и 1 болен пенсионер (50%).

**3.3. Вирусен хепатит С** – Регистриран 1 болен със заболяемост – 0,91%000, по-висока от средната за страната – 0,36%000.

Лицето е пенсионер от село, на възраст над 65 г.

**3.4. Вирусен хепатит неопределен, остър** – Няма заболели лица за 2021 г., както и за 2020 г.

**3.5. Вирусен хепатит Е, остър** - Няма заболели лица за 2021 г. , както и за 2020 г.

**4. Тетанус** – Няма заболели лица за 2021 г., както и за 2020 г.

**5. HIV и СПИ**

**5.1. HIV - инфекция** –През 2021 г. са регистрирани 3 заболели лица – заболяемост 2,73%000, по-висока от средната за страната – 1, 45%000. За сравнение през 2020 г. няма регистрирани случаи на ХИВ инфекция.

Заболелите са мъже на възраст от 29 г. до 43 г., безработни, от градове. Лицата са изследвани и доказани в НРЛ по ХИВ към НЦЗПБ, гр. София.

През 2021 г. в МДЛ на територията на Разградска област са изследвани общо 614 лица, от които 433 жени (70,52%) и 181 мъже (29,47%). От всички 566 лица, 55 лица (37 жени и 18 мъже) са изследвани в отдел МИ, Д НЗБ, при РЗИ – Разград. Всички за с отрицателни резултати за ХИВ резултат.

**5.2.Гонококова инфекция** – Няма регистрирани болни за 2021 г., както и за предходната 2020 г.

**5.3. Сифилис** – През 2021 г. са регистрирани 2 заболели лица – заболяемост 1,82 %000, по-ниска от средната за страната – 3,95%000. За сравнение през 2020 г. няма регистрирани случаи на сифилис.

Заболелите са жени на 20 г., родилка и безработна.

**5.4. Сифилис вроден и на кърмачето -** Няма заболели лица за 2021 г. През на 2020 г. заболяемостта от тази сексуално - предавана инфекция в Разградска област е 0,90%000 (1 случай).

**5.5. Хламидия трахоматис** – Няма регистрирани болни за 2021 г., както и за 2020 г.

**6. Трансмисивни инфекции**

**6.1. Лаймска борелиоза** – Заболяемост за 2021 г. – 6,37%000 (7 болни), по - ниска от тази за 2020 г. – 15,48%000 (17 болни) и от средната за Разградска област (2016 г. – 2020 г.) – 23,18%000 и по - висока от средната за страната – 0,65%000.

Лаймската борелиоза е регионална проблемна инфекция.

Анализът на клиничните форми на лаймската борелиоза за 2021 г. показва, че случаите с еритема хроника мигранс (ЕХМ) са 4 болни (57,14%) и лимфаденит – 3 болни (42,86%). Потвърдени серологично са 7 болни (100%). От епидемиологичните проучвания се установи, че от всички заболели са ухапани от кърлеж.

Ухапаните от кърлежи през 2021 г. са 119 лица и са с 4 по-малко от тези за 2020 г. – 123 лица.

Анализът на данните за ухапвания от кърлежи по общини, показва, че 106 лица (89,08%) са от община Разград, община Лозница и община Исперих с по 4 (3,36%), община Самуил и община Завет с по 2 ухапани (1,68%), община Кубрат с 1 ухапан (0,84%). В община Цар Калоян няма ухапани лица.

Заболелите от Лаймска болериоза 7 лица са от 5 населени места на 4 общини, като 5 лица (9,77%000) са от градове, срещу 2 лица (3,41%000) в селата.

Анализът по възрастова структура показва, че най - голяма е заболяемостта в групите от 4 – 7 год. – 25,32%000 (1 болен), следва от 50 – 99 г. – 11,36%000 (2 болни), 30 - 39 год.– 7,78%000 (1 болен), 2 болни над 60 г.-6,13%000 и 40 – 49 год – 1 болен (6,10%000).

По професии най - засегнати са работници от промишлени и земеделски фирми – 3 болни (42,86%), пенсионери - 2 болни (28,57%), деца в ДЗ и други – 14,29% (по 1 болен).

Анализът по общини за заболяемостта, за област Разград през 2021 г. показва, че водеща е община Разград – 8,77%000 (4 болни), следва община Завет с 1 болен – 11,19%000, община Кубрат с 1 болен – 6,49%000 и община Исперих с 1 болен – 4,96%000. В общините Самуил, Цар Калоян и Лозница няма регистрирани заболели от Лаймска борелиоза.

Изготвени и изпратени до кметовете на 7 общини са предписания, за провеждане на дезакаризационни мероприятия.

**6.2. Марсилска треска** – Няма заболели лица за 2021 год. Заболяемост за 2020 г. – 0,90%000 (1 болен).

**6.3. Ку-треска** - Няма заболели лица за 2021 год., както и за 2020 г.

**7. Паразитози**

**7.1. Ехинококоза** – През 2021 г. са съобщени 3 случая – заболяемост – 2,73%000, по-висока от тази за 2020 – 0,91%000 и от средната за Разградска област (2016 г. – 2020 г.) – 2,81%000, и от средната за страната за 2021 г. – 1,13%000.

Заболелите са от 3 населени места в 2 общини, работници в промишлени фирми, на възраст от 20 до 65 г.

**7.2. Тениаринхоза** – През 2021 г. няма регистрирани случаи. През 2020 г. са съобщени 3 случая.

**7.3. Трихинелоза** – Няма заболели за 2021, както и за предходната 2020 г.

**7.4. Трихоцефалоза** – През 2021 г. е съобщен 2 случая – заболяемост – 1,82%000, по-ниска от тази за последните 5 год. – 3,69%000. Няма заболели за 2020 г.

Заболелите са потребители в социално заведение на възраст над 40 г.

**7.5. Жиардиаза (ламблиоза)** – През 2021 г. няма регистрирани случаи. Заболяемост за 2020 г. – 0,91%000 (1 болен).

**7.6. Аскаридоза** – През 2021 г. е съобщен 1 случай – заболяемост – 0,91%000, същата както и за 2020 г.

Болният е пенсионер., от село.

**8. Покривни инфекции**

**8.1. Профилактика на беса по хората** – През отчетната 2021 г., от агресивни животни са травмирани 146 лица, с 38 повече от 2020 г. – 108 лица. Имунизирани за следекспозиционна профилактика са 63 лица (43,15%) със 256 дози ваксина, срещу 28 лица (25,93%) за 2020 г. От тях 37 лица с 5 дози (58,73%), с 4 дози – 10 лица (15,87%), с три дози - 4 лица (6,35%) и имунизирани с две дози – 7 лица (11,11%) и с една доза – 5 лица (7,94%).

Анализът на данните за травматизираните лица, съобщени с Бързи известия показва, че най - много травматизирани лица има от кучета – 122 лица (83,56%), котки – 22 лица (15,07%) и от други и гризач – по 1 лице (0,68%).

**8.2. Антракс** – Няма заболели лица за 2021 год., както и през 2020 г.

**9. Невроинфекции**

**9.1. Остра вяла парализа на лицевия нерв** – За 2021 г. са регистрирани 2 случая със заболяемост – 1,82%000, по-ниска от средната за страната – 2,05%000. Няма регистрирани болни за 2020 г. Няма съобщени ОВП на крайници.

Случаите са открити от ОПЛ и спешно отделение, насочени за лечение и хоспитализация в ОП на МБАЛ, гр. Русе.

Заболелите са деца на възраст от 7 до 14 г., ученици, от 2 населени места в 1 община.

Двете деца са с отрицателни резултати за ентеровируси от фекалните проби. Децата са с редовен имунизационен статус против полиомиелит. Заболелите са преминали контролни прегледи 60 дни след заболяването. Изпратени в МЗ са изискващите се документи.

**9.2. Бактериални менингити**

**9.2.1. Бактериални менингити** – Няма регистрирани случаи за 2021 г., както за 2020 г.

**9.2.2. Менингококова болест** – Няма регистрирани случаи за 2021 г., както за 2020 г.

**10. Вирусни енцефалити и менингоенцефалити (серозен менингит)**- Няма регистрирани случаи за 2021 г., както за 2020 г.

**Извод:** Пандемията отCOVID – 19 и въведената извънредна епидемична обстановка на територията на Р. България е определяща за облика на инфекциозната заболяемост през 2021 г. Общата инфекциозна заболяемост за Разградска област през 2021 г. – 5432,11%000 (5965 болни) е два пъти по - висока спрямо предходната година – 2276,66%000 (2500 болни).

От регистрираните 5965 болни /без грип и ОРЗ/, 1604 (26,89%) са хоспитализирани.

Обликът на инфекциозната патология през 2021 г., както и през предходната година се определя от най-разпространената инфекция: коронавирус - 5788 болни (5270,92%000) – 97,03% от всички заразни болести.От регистрираните 5788 лица, 1586 са лекувани стационарно, а 4202 са били под домашна изолация с предписание от директора на РЗИ и медицинско наблюдение от ОПЛ. От тях починали са 382 лица, 5406 са оздравели. Издирени са 7147 контактни лица. От контактните 7147 лица, 2400 са изследвани. От изследваните 2400 лица, 1956 са с положителни резултати за COVID-19.

Лаймската болериоза е регионална проблемна инфекция. Заболяемостта от лаймска борелиоза – 7 болни (6,37%000) е по - ниска от тази през 2020 г. - 17 болни (15,48%000) и по – ниска спрямо средната за областта през последните 5 години – 23,18%000, но доста по - висока от средната за страната за 2021 г. – 0,65%000.

През 2021 г. на територията на Разградска област има регистрирани 3 епидемични взрива, всичките от COVID - 19. Взривовете са под 10 лица. Взети са необходимите противоепидемични мерки. Епидемичните взривове са ликвидирани.

През отчетната година е поддържан ефективен епидемиологичен надзор, профилактика и контрол на заразните заболявания. Проучени са 5806 огнища и 5965 заразно болни. Наблюдавани са 7147 контактни лица, 2400 са изследвани. От изследваните 2400 лица, 1956 са с положителни резултати за COVID-19. От контактните 1956 са заболели.

С цел осъществяване и контрол на профилактичните и противоепидемични мерки в огнищата на остри заразни болести, са извършвани епидемиологични проучвания до 24 - тия час след съобщаване, за предприемане на адекватни своевременни мероприятия в огнищата.

Изготвил:

Д-р Рени Кирякова, ДД НЗБ

28.01.22 г.